[{"text_idx": "#000000", "text": "En Rusio nun okazas la unua tutlanda popolnombrado post 2010. Rusia Esperantista Unio instigas c\u0302iujn esperantistojn indiki en la censo, ke ili scipovas Esperanton. En la pasinta popolnombrado oni trovis malpli ol mil esperantistojn en Rusio."}, {"text_idx": "#000001", "text": "Ekde la 15-a de oktobro g\u0302is la 14-a de novembro en Rusio okazas tutlanda popolnombrado (censo). Ankorau\u0306 dum la nuna semajno log\u0302antoj de Rusio povos plenigi la censan formularon en la reto, dum la lasta semajno tion jam eblos fari nur dum hejma vizito de censisto, au\u0306 mem vizitante s\u0302tatan oficejon."}, {"text_idx": "#000002", "text": "Krom en la rusa, la formularon eblas plenigi en dek pliaj lingvoj, c\u0302efe diversaj lokaj lingvoj parolataj en Rusio, sed ankau\u0306 en la angla kaj la c\u0302ina. La celo estas, ke la censon partoprenu c\u0302iuj, kiuj trovig\u0302is en Rusio en la 15-a de oktobro, ec\u0302 eksterlandaj turistoj."}, {"text_idx": "#000003", "text": "En la formularo estas interalie demando pri parolataj lingvoj, kaj Rusia Esperantista Unio instigas c\u0302iujn parolantojn de Esperanto nepre indiki en la enketo, ke ili scipovas la lingvon. Ni petis la prezidanton de REU, Aleksandr Lebedev, klarigi, por kio tio utilu."}, {"text_idx": "#000007", "text": "Aleksandr Lebedev, prezidanto de REU."}, {"text_idx": "#000008", "text": "\u2013 Mi povas supozi pli grandan kvanton, kvankam mi ne havas troajn esperojn. Dum censo censistoj ne c\u0302iam diligente pridemandas homojn, foje okazas, ke ili enmetas iujn respondojn lau\u0306 sia supozo, ekzemple tuj skribas la naciecon \u201druso\u201d, kiam ili vidas tipan rusan homon, kaj ec\u0302 ne faras la koncernan demandon, kvankam ili devas g\u0302in fari. Mi mem spertis, ke censistino ne demandis pri nacieco kaj pri parolataj lingvoj, kvankam ambau\u0306 demandoj estas en la censa formularo. La kvalito de la censo forte dependas de la diligenta laboro de censistoj."}, {"text_idx": "#000012", "text": "\u2013 C\u0302iu esperantisto tion decidu memstare por si mem."}, {"text_idx": "#000014", "text": "\u2013 Unue, tio estas simple ago de ekstera informado pri Esperanto. Oni sciu, ke ekzistas tia lingvo, kaj g\u0302i ec\u0302 havas kvanton de parolantoj pli grandan ol kelkaj minoritataj lingvoj. La rezultoj de censoj estas publike atingeblaj, do eventuala interesig\u0302anto povos vidi tie la lingvon Esperanto kaj eble deziros ekscii, kio tio estas."}, {"text_idx": "#000015", "text": "\u2013 Due, antau\u0306 nelonga tempo REU partoprenis internacian kampanjon pri peno oficialigi Esperanto-tagon (la 26-a de julio) c\u0302e Unesko. Nome, ni sendis al la rusia Unesko-komisiono petleteron kun peto subteni tiun ideon kaj iniciati c\u0302e Unesko proklamon de Internacia Esperanto-tago. La komisiono respondis nee, argumentante tion per jenaj vortoj:"}, {"text_idx": "#000016", "text": "C\u0302ar Esperanto ne havas oficialan statuson en la Rusia Federacio kaj g\u0302iaj konsistigaj regionoj, kaj la nombro de la parolantoj de c\u0302i tiu planlingvo en la lando estas [nur] c\u0302irkau\u0306 mil homoj, c\u0302i-etape [ni] ne pretas iniciati la proklamon de la respektiva Tago..."}, {"text_idx": "#000018", "text": "Kiel REU faros por instigi homojn indiki scion de Esperanto?"}, {"text_idx": "#000019", "text": "\u2013 Ni dissendis alvokmesag\u0302ojn en informkanaloj, kiujn ni havas: en la sociaj retoj Facebook kaj VK, en Telegramo, en landa retpos\u0302ta dissendolisto, publikigis la alvokon en la landa movada Esperanto-revuo Ponto kaj en nia pag\u0302aro."}, {"text_idx": "#000020", "text": "Per kampanjo inter esperantistoj eblos atingi nur tiujn, kiuj havas kontakton kun la organizita movado. C\u0302u vi kredas, ke estas multaj rusianoj, kiuj scipovas Esperanton, sed ne havas kontakton kun la movado? C\u0302u iel eblas atingi ilin?"}, {"text_idx": "#000024", "text": "En sia takso li uzis interalie la ciferojn de la rusia censo de 2010, kiujn la Aleksandr Korj\u0302enkov, redaktoro de La Ondo de Esperanto, trovis sufic\u0302e realismaj. Lau\u0306 Svend Nielsen la haveblaj censaj rezultoj indikas, ke en la tuta mondo trovig\u0302as inter 30 000 kaj 180 000 homoj, kiuj en censo indikus, ke ili parolas Esperanton."}, {"text_idx": "#000026", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000028", "text": "Unesko ne enkondukos Tagon de Esperanto"}, {"text_idx": "#000030", "text": "Kiel aspektas tipe \" rusa \" homo \u2013 rusa naciano? La prezidanto de REU A. Lebedev , bv. publikigi la fotajhon de autenta ruso !"}, {"text_idx": "#000031", "text": "Li ne insistas, ke ekzistas maniero diveni etne rusajn personojn, male \u2014 li diras (kun malkontento), ke kelkaj censistoj \u201edivenas\u201c etnecon de homoj memstare. Tio okazas ne nur en rusaj regionoj cetere, sed ankau\u0306 en la kau\u0306kazaj \u2014 mia konato en socia reto atestis, ke censa volontulo ne demandis pri nacieco/etno de maljuna geedza paro, supozinte ke ili estas adigeoj; kvankam g\u0302enerale estis g\u0302usta konjekto, ili volis sin identigi kiel \u201ec\u0302erkesoj\u201c. Apenau\u0306 temas pri iom amasaj eraroj, sed ili ja okazas."}, {"text_idx": "#000032", "text": "Parolante g\u0302uste pri Esperanto, unu mia konata fluparolanto konfesis, ke li timeme ne au\u0306dacis mencii Esperanton al censa volontulo: bone ke REU subtenas kaj instigas mencii la lingvon, nun tio estas afero a) lau\u0306leg\u0302a, Esperanto ne estas malpermesita; b) ne tre stranga, c\u0302ar ja finfine la statistiko pri Esperanto estas kalkulata ekster la linio \u201ealiaj lingvoj\u201c."}, {"text_idx": "#000033", "text": "Kara S-ano Bv. montri fotajhon de nacieco \"\"Adigea \" au \" Cherkesa \".Kiel la volontula censisto ekkonas naciecon ?\""}, {"text_idx": "#000035", "text": "Eble indas aldoni, ke en la nova rusia popolnombrado ekzistas nova kroma demando. Por c\u0302iu lingvo, kiun oni asertis regi (inkluzive de la rusa, por kiu estas specifa demando), oni krome demandas, c\u0302u oni uzas g\u0302in en la c\u0302iutaga vivo. Tio teorie devus permesi scii pri la hejma (kaj ne nepre nur hejma) uzado de lingvoj en Rusio, i.a. de esperanto."}, {"text_idx": "#000036", "text": "Jes, tio gravegas (mi sincere markis, ke mi uzas Esperanton c\u0302iutage). Krom tio oni speciale atentigis, ke eblas mencii kelkajn lingvojn en la linio pri la denaska (au\u0306, eble pli precize, \u201enacia\u201c lingvo \u2014 la lingvo plej kara por homo, ec\u0302 kiam g\u0302i ne vere estas bone parolata). Tiel mia filino povis mencii Esperanton en tiu rubriko, dum s\u0302i rifuzis mencii g\u0302in inter la parolataj de s\u0302i \ud83d\ude42 Do ec\u0302 se la totalo malgrandig\u0302os, ni certe havos ian novan informon pri la parolantaro en Rusio (ne nur de Esperanto ja, sed en tiu c\u0302i kunteksto gravas g\u0302i)."}, {"text_idx": "#000038", "text": "Kial via filino rifuzas mencii ke shi parolas E-ton?"}, {"text_idx": "#000042", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]